PATVIRTINTA

Kupiškio vaikų lopšelio-darželio „Obelėlė“

direktoriaus 2017 m. rugsėjo 7 d.

įsakymu Nr. P-32

**SKALBĖJO PAREIGYBĖS APRAŠYMAS Nr. 12.**

**I SKYRIUS**

**PAREIGYBĖ**

1. Kupiškio vaikų lopšelio-darželio „Obelėlė“(toliau – darželis) skalbėjo pareigybė yra priskiriama darbininkų grupei.

2. Pareigybės lygis – D.

3. Kupiškio vaikų lopšelio-darželio „Obelėlė“ skalbėjas (toliau – Darbuotojas) užtikrina darželio minkštojo inventoriaus švarą.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialiuosius reikalavimus:

4.1. žinoti ir laikytis darbuotojų darbų saugos ir sveikatos, priešgaisrinės saugos, elektrosaugos, higienos reikalavimų;

4.2. žinoti naudojamos įrangos veikimo principus ir laikytis jų instrukcijose nustatytų reikalavimų. Nepalikti veikiančių įrengimų be priežiūros.

5. Darbuotojas privalo būti nepriekaištingos reputacijos.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Šias pareigas einantis Darbuotojas vykdo šias funkcijas:

6.1. rūpinasi minkštojo inventoriaus savalaikiu skalbimu ir lyginimu;

6.2. pagal poreikį skalbia patalynę, rankšluosčius, užuolaidas, chalatus, prijuostes,

minkštus žaislus bei lėlių drabužėlius, servetėles ir kitą minkštąjį inventorių;

6.3. pagal galimybes taiso minkštąjį inventorių;

6.4. stebi minkštojo inventoriaus susidėvėjimą, esant reikalui ir, suderinus su darželio

ūkvedžiu, atlieka minkštojo inventoriaus nurašymą;

6.5. dalyvauja inventorizuojant patikėtas materialines vertybes, rūpinasi jų apskaita;

6.6. plovimui, valymui, dezinfekavimui naudoja tik tokius skysčius ir medžiagas, kurias išdavė ūkvedys;

6.7. darbo priemones naudoja pagal darbo priemonių dokumentuose nurodytus jų saugaus naudojimo reikalavimus;

6.8. užtikrina racionalų ir taupų lėšų bei turto naudojimą;

6.9. užtikrina skalbyklos patalpų švarą ir joje esančių švarių ir nešvarių skalbinių laikymo tvarką;

6.10. atlieka kitas funkcijas, nustatytas darželio darbo tvarkos taisyklėse ir Lietuvos Respublikos teisės aktuose.

6.11. įtaręs ar pastebėjęs žodines, fizines, socialines patyčias, smurtą, imasi priemonių, kad laiku būtų suteikta pagalba vaikui, kurio atžvilgiu buvo taikytas smurtas, prievarta ir kitokio pobūdžio išnaudojimas ir apie tai informuoja darželio administraciją.

7. Darbuotojas už savo pareigų netinkamą vykdymą atsako Lietuvos Respublikos teisės aktų nustatyta tvarka.

8. Darbuotojas yra tiesiogiai pavaldus darželio ūkvedžiui.

\_\_\_\_\_\_\_\_\_\_\_\_\_\_\_\_\_\_\_\_\_